9. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Β.1300/93 της 10 Ιουν./17 Ιουλ.1963 (ΦΕΚ Β΄309) Περί εισαγωγής επί προσωρινή ατελεία ξυλείας της δασμ. κλάσεως 4405 Α και πλακών εκ ξυλοπολτού της δασμ. κλάσεως 4809 Β προς κατασκευήν κιβωτίων εξακτέων εις αλλοδαπήν. Έχοντες υπ’ όψιν:α)τας διατάξεις του Νόμ. 4607/1930, περί τροποποιήσεως διατάξεων των περί δασμολογίου Νόμων, ως αύται ετροποποιήθησαν και συνεπληρώθησαν δια των διατάξεων του Νόμ.2861/1954, περί μέτρων ενισχύσεως της εξαγωγής βιομηχανικών και άλλων εγχωρίων προϊόντων και β)την από 10ης Μαΐου 1963 γνωμοδότησιν της Επιτροπής του άρθρ.6 του ανωτέρω Νόμ.2861/54, αποφασίζομεν: Άρθρ.1.-Επιτρέπεται:α)εις ανεγνωρισμένους εξαγωγείς εγχωρίων γεωργικών προϊόντων, β)εις Συνεταιρισμούς ή Οργανισμούς (Αντί της σελ.542,01) Σελ.542,01(α) Ξυλεία 30.Η.ν.6-9 ασχολουμένους με την συγκέντρωσιν και εξαγωγήν εγχωρίων γεωργικών προϊόντων και γ)εις εργοστασιάρχας κατασκευής κιβωτίων η εισαγωγή και παραλαβή, επί προσωρινή ατελεία, ξυλείας της δασμ. κλάσεως 4405 Α και πλακών εκ ξυλοπολτού της δασμ. κλάσεως 4809 Β προς κατασκευήν κιβωτίων ετέρων εκτός των υπό των υπ’ αριθ.Δ.6274/1954 (ΕΔΥΟ 86/54) και Δ.6704/56 (ΕΔΥΟ 158/56) αποφάσεων προβλεπομένων και εξαγωγήν τούτων εις την αλλοδαπήν κενών ή πλήρων δι’ εγχωρίων προϊόντων. Άρθρ.2.-Η επί προσωρινή ατελεία εισαγωγή των κατά το προηγούμενον άρθρον πρώτων υλών πραγματοποιείται επί τη παροχή εις την αρμοδίαν Τελωνειακήν Αρχήν χρηματικής παρακαταθήκης, ή τραπεζιτικής εγγυήσεως ή αξιοχρέου προσωπικής εγγυήσεως τρίτου προς εξασφάλισιν των αναλογούντων δασμών και λοιπών φόρων δια την περίπτωσιν της μη εξαγωγής των κιβωτίων εντός έτους από της εισαγωγής των πρώτων υλών. 2.Παρερχομένης της ως άνω προς εξαγωγήν προθεσμίας χρεούται η οικεία αίτησις μεταποιήσεως δια των δασμών και λοιπών φόρων των αναλογούντων επί της μήπω εξαχθείσης υπό μορφήν κιβωτίων ποσότητος πρώτων υλών, των οποίων η είσπραξις ενεργείται εντόκως κατά τα κεκανονισμένα. Άρθρ.3.-1.Η παράδοσις των εν άρθρ.1 αναφερομένων πρώτων υλών ενεργείται επί τη υποβολή εις την αρμοδίαν Τελωνειακήν Αρχήν εκτός των, δια την επί προσωρινή ατελεία παράδοσιν, απαιτουμένων τελωνειακών εγγράφων και σχετικής αιτήσεως εμφαινούσης: α)το ονοματεπώνυμον του αιτούντος και το του αντιπροσώπου του, β)την πόλιν και την θέσιν της αποθηκεύσεως των πρώτων υλών μέχρι της μετασκευής των εις κιβώτια και γ)την πόλιν και την θέσιν του εργοστασίου ή εργαστηρίου εις το οποίον θα πραγματοποιηθή η μετασκευή. Εις την αίτησιν ταύτην δέον να προσαρτάται και βεβαίωσις του οικείου Εμπορικού ή Βιομηχανικού Επιμελητηρίου ή τοιούτου μη υπάρχοντος του οικείου Εμπορικού Συλλόγου ή ετέρας αρμοδίας Αρχής περί του ότι ο αιτών κέκτηται τας εν άρθρ.1 αναφερομένας ιδιότητας. 2.Η παρασχεθείσα ως άνω ατέλεια προκειμένης παραβάσεως οιωνδήποτε των εν τη παρούση αποφάσει καθοριζομένων όρων και διατυπώσεων, ανεξαρτήτως πάσης τυχόν δια την παράβασιν επιφυλαττομένης ποινικής ή άλλης διώξεως, αίρεται όσον αφορά την ποσότητα των πρώτων υλών των αντιστοιχουσών εις την παράβασιν. Σελ.542,02(α) Επί των παραβάσεων των εχουσών τον χαρακτήρα της λαθρεμπορίας η παρασχεθείσα προσωρινή ατέλεια αίρεται δι’ ολόκληρον το μήπω εξαχθέν ή μήπω αποταμιευθέν μέχρι της ανακαλύψεως της παραβάσεως μέρος των πρώτων υλών και ο παραβάτης στερείται εφεξής του πλεονεκτήματος της επί προσωρινή ατελεία εισαγωγής. Άρθρ.4.-Τα υπό τους όρους της παρούσης κατασκευαζόμενα κιβώτια δύνανται προ πάσης εξαγωγής ή αποταμιεύσεώς των α)να μεταβιβάζωνται (πωλούνται)και εις έτερα πρόσωπα έχοντα την ιδιότητα του εξαγωγέως, χωρίς να επέρχηται μετατροπή της σχετικής πράξεως μεταποιήσεως και αντικατάστασις της, κατά την εισαγωγήν των πρώτων υλών παρασχεθείσης εγγυήσεως δια την παρ’ αυτών εξαγωγήν ή αποταμίευσιν εντός της εν άρθρ.2 τασσομένης προθεσμίας από της εισαγωγής των πρώτων υλών και β)να μεταφέρωνται κενά είτε χερσαίως είτε θαλασσίως είς έτερα εξαγωγικά κέντρα, ευρισκόμενα είτε εις την τελωνειακήν περιφέρειαν του τελωνείου της εισαγωγής των πρώτων υλών είτε εις ετέραν τελωνειακήν περιφερείαν, άνευ τελωνειακής τινός διατυπώσεως, εις την περίπτωσιν μεταφοράς τούτων χερσαίως, δι’ εκδόσεως δε μόνον απλής αδείας μεταφοράς εις την περίπτωσιν της δια θαλάσσης και από λιμένος εις λιμένα της επικρατείας μεταφοράς τούτων. Άρθρ.5.-Η πίστωσις της οικείας πράξεως μεταποιήσεως πραγματοποιείται δι’ αντιγράφων των διασαφήσεων εξαγωγής βάσει του βάρους των κιβωτίων ή των καθ’ έκαστα μερών τούτων, προκειμένου περί κιβωτίων εκ ξυλείας και πλακών εξ ξυλοπολτού, προσαυξανομένου κατά τα κατωτέρω ποσοστά λόγω φύρας προερχομένης κατά την κατασκευήν. α)Προκειμένου περί κιβωτίων εκ ξυλείας, τύπου ραμποτέ ή μη, πλανισμένων πλήρως επ αμφοτέρων των επιφανειών (εσωτερικώς και εξωτερικώς) κατά ποσοστόν 22%. β)Προκειμένου περί κιβωτίων εκ ξυλείας, τύπου ραμποτέ ή μη, άνευ πλανίσματος ή ελαφρώς πλανισμένων κατά την εξωτερικήν επιφάνειαν κατά ποσοστόν 16%. γ)Προκειμένου περί κιβωτίων εκ πλακών εκ ξυλοπολτού (Χαρντ-Μπόουρντ) οιουδήποτε τύπου κατά ποσοστόν 4%. δ)Προκειμένου περί κιβωτίων μικτών εκ ξυλείας και πλακών εκ ξυλοπολτού (χάρντ-μπόουρντ) κατά ποσοστόν 4% επί του βάρους των εκ χάρντμπόουρντ μερών αυτών και κατά ποσοστόν 16% ή 22% αναλόγως του πλανίσματος, ως ανωτέρω υπό στοιχ.α και β αναφέρεται επί του βάρους των εκ ξυλείας μερών. Η υπ’ αριθ.Β.3835/61 απόφασις ημών καταργείται. 30.Η.ν.9 Ξυλεία 